1.definirati okvir upravljanja za pojačanu suradnju carinskih i partnerskih nadležnih tijela i razviti interoperabilna rješenja ako je to svrsishodno i primjereno;

Zbog pandemije bolesti COVID-19 važnije je nego ikad uspostaviti snažniji okvir za carinsku uniju i dodatno olakšati ispunjavanje carinskih i necarinskih formalnosti EU-a kako bi se potaknuo gospodarski oporavak. U tom se cilju povećanom digitalizacijom carinskih i necarinskih regulatornih formalnosti Unije koje se primjenjuju na međunarodnu trgovinu otvaraju nove mogućnosti državama članicama za poboljšanje digitalne suradnje. U skladu s političkim smjernicama predsjednice von der Leyen ovim će se prijedlogom utvrditi odgovarajući uvjeti za digitalnu suradnju carinskih tijela i partnerskih nadležnih tijela radi pravilne provedbe vanjskih aspekata mnogih politika unutarnjeg tržišta i smanjenja administrativnog opterećenja trgovine. Jedan od aspekata tog okvira za digitalnu suradnju podrazumijeva obvezno djelovanje regulatornih tijela kako bi se gospodarskim subjektima omogućilo da na jednom mjestu podnesu carinske i necarinske podatke potrebne za carinjenje robe. To će dovesti do smanjenja udvostručavanja, skraćivanja vremena i smanjenja troškova usklađivanja za gospodarske subjekte.

Posljednjih se godina sve više razmatraju inicijative „jedinstvenog sučelja” radi pojednostavnjenja postupka na granicama unutar cijelog EU-a. Pojam jedinstvenog sučelja podrazumijeva digitalno rješenje za razmjenu elektroničkih informacija među različitim javnim tijelima te između javnih tijela i gospodarskih subjekata. Države članice i Komisija su se 2008. obvezale promicati elektroničko carinsko okruženje u EU-u nastojeći uspostaviti okvir usluga jedinstvenog sučelja. U Deklaraciji iz Venecije iz 2014. predložen je postupan akcijski plan za provedbu okruženja jedinstvenog sučelja EU-a za carinu i razvoj njegova pravnog okvira. To je ponovljeno u Komunikaciji Komisije iz 2016. o razvoju carinske unije EU-a i upravljanju njome u kojoj su najavljeni planovi Komisije o razmatranju izvedivog rješenja za razvoj i stvaranje okruženja jedinstvenog sučelja EU-a za carinu. Vijeće ECOFIN podržalo je takav pristup u zaključcima od 23. svibnja 2017. U prvom dvogodišnjem izvješću o napretku razvoja EU-ove carinske unije i njezinog upravljanja također je uvelike bilo riječi o prioritetnim područjima navedenima u zaključcima Vijeća te je najavljen plan Komisije za nastavak rada na stvaranju okruženja jedinstvenog sučelja EU-a za carinu.

Međunarodno trgovinsko okruženje neprekidno se razvija. Stalno se uvode nova pravila za reguliranje prekograničnog kretanja robe i osiguravanje sigurnosti i zaštite. Carinski zakonik Unije (CZU) pravna je osnova za moderno i elektroničko carinsko okruženje. U skladu s člankom 3. CZU-a carinska tijela dužna su pobrinuti se za sigurnost i zaštitu Europske unije (EU) i njezinih stanovnika i zaštitu okoliša, prema potrebi u bliskoj suradnji s drugim tijelima, te istodobno uravnotežiti carinske provjere i olakšavanje zakonite trgovine. Te zadaće carine uključuju provedbu više od 60 necarinskih pravnih akata EU-a na vanjskim granicama EU-a koji se odnose na posebne politike koje se primjenjuju u raznim područjima, među ostalim u područjima kao što su zdravlje i sigurnost, zaštita okoliša, ribarstvo i poljoprivreda, nadzor tržišta i usklađenost proizvoda te očuvanje kulturne baštine. Tim se aktima uvode različite obveze za uvoz, izvoz ili provoz najosjetljivije robe, što utječe na procijenjenih 39,7 milijuna carinskih deklaracija godišnje. Ti akti dovode do opterećenja za trgovce zbog obveza izvješćivanja za koje su u većini slučajeva uz carinsku deklaraciju potrebni dodatni dokumenti.

•partnerskih nadležnih tijela (partnerskih nadležnih tijela ili agencija Komisije i država članica) koja se oslanjaju na carinska tijela za kontrolu ili provedbu svojih politika na granici. To uključuje veterinarska, sanitarna, fitosanitarna, poljoprivredna tijela i tijela u području ribarstva, tijela nadležna za okoliš i farmaceutska tijela,

3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

U skladu s načelom proporcionalnosti područje primjene ovog prijedloga ograničeno je na necarinske regulatorne formalnosti utvrđene zakonodavstvom EU-a, za koje je uspostavljen elektronički sustav EU-a za pohranu relevantnih informacija koje su potrebne carinskim tijelima radi provjere usklađenosti s odgovarajućim mjerama. Međusobno povezivanje tih sustava s nacionalnim okruženjima jedinstvenog sučelja za carinu putem EU CSW-CERTEX-a i digitalne razmjene informacija utvrđene u prijedlogu nužni su kako bi se poboljšala i osigurala dosljedna provedba tih regulatornih formalnosti u cijelom EU-u. To se posebno odnosi na slučajeve u kojima se zakonodavstvom dopušta podjela dopuštenih količina robe na više carinskih deklaracija koje se mogu podnijeti u cijelom EU-u ili se zabranjuje uvoz ili izvoz robe koja podliježe kvotama nakon što se dosegne određeni prag. Iako carinska tijela moraju provjeriti količine upotrijebljene pri carinjenju prethodnih pošiljaka, ručne provjere oduzimaju mnogo vremena i nisu dovoljno precizne. Ti se problemi ne mogu riješiti bez novog djelovanja EU-a, djelomično zbog toga što se odnose na formalnosti EU-a. Nadalje, pravila predviđena ovim prijedlogom za usklađivanje nacionalnog okruženja jedinstvenog sučelja za carinu potrebna su kako bi se postigli jednaki uvjeti za gospodarske subjekte u ispunjavanju predmetnih regulatornih zahtjeva. Kako je utvrđeno u Radnom dokumentu službi Komisije o Izvješću o procjeni učinka, troškovi povezani s predloženim mjerama razmjerni su ciljevima politike koje treba ostvariti.

Djelovanjem EU-a u tom području poboljšat će se i funkcioniranje unutarnjeg tržišta jačanjem i usklađivanjem carinske provedbe necarinskih zahtjeva EU-a uvedenih za međunarodnu trgovinu robom. Time bi se ostvarila jasna dodana vrijednost za suradnju između carinskih i partnerskih nadležnih tijela te gospodarskih subjekata. Intervencija EU-a u konačnici će imati pozitivne gospodarske učinke zahvaljujući većoj učinkovitosti i olakšavanju trgovine te koristi za društvo i okoliš zbog bolje koordinacije i upravljanja rizicima na granicama. To će dovesti do bolje usklađenosti i provedbe necarinskih zahtjeva EU-a namijenjenih zaštiti javnog zdravlja i sigurnosti te će poboljšati sigurnost i zaštititi životinje i okoliš diljem EU-a.

Složen regulatorni ustroj i stalno uvođenje novih pravila kojima se uređuju regulatorni zahtjevi za carinjenje robe doveli su do nedovoljne koordinacije i fragmentirane interoperabilnosti među carinskim tijelima i nadležnim tijelima mjerodavnima za te zahtjeve. To se ne odnosi samo na carinsku uniju, nego i na unutarnje tržište u nizu područja politika povezanih s prekograničnim postupcima uređenima pravom EU-a. Ti problemi, koji su u osnovi transnacionalni, ograničit će koristi postupne digitalizacije i modernizacije postupaka povezanih s carinjenjem određene robe koja podliježe necarinskim regulatornim zahtjevima EU-a u različitim područjima politika. Usto, nacionalne inicijative bit će malobrojne zbog ograničenih resursa, dok će dobrovoljni pilot-projekt EU CSW-CERTEX izgubiti zamah ako ne uslijedi obvezno djelovanje. Stoga je EU u dobrom položaju za provedbu koordiniranog djelovanja, smanjenje rascjepkanosti i stvaranje ekonomije razmjera, posebno s obzirom na njegovu odgovornost za carinsku uniju i djelotvornu primjenu pravila na unutarnjem tržištu.

Za opcije 1., 2., 6., 7. i 8.ii provedena je dubinska analiza na temelju analitičkog pregleda. Analizom učinka utvrđeni su slični učinci za sve opcije. Izravni gospodarski učinci bili bi jednokratni troškovi provedbe i periodični troškovi te uštede zbog smanjenja administrativnog opterećenja za sve uključene dionike. Jačanjem suradnje i olakšavanjem razmjene informacija među tijelima nadležnima za carinjenje robe omogućila bi se i poboljšanja postupaka upravljanja rizicima te smanjila količina prijevara i ljudskih pogrešaka. To bi pak dovelo do bolje usklađenosti i provedbe necarinskog zakonodavstva te povezanih društvenih koristi i koristi za okoliš.

Velik dio podataka prikupljen je u okviru projektne skupine Carina 2020. kako bi se razmotrio mogući okvir za razvoj okruženja jedinstvenog sučelja EU-a za carinu, uključujući pravni kontekst. U okviru projektne skupine, koja je pokrenuta u prosincu 2016. i redovito se sastajala do lipnja 2019., kombinirano je stručno znanje carinskih i informatičkih predstavnika iz uprava 19 država članica i šest predstavnika trgovinskih udruženja. Projektna skupina je prije svega analizirala i raspravljala o pitanjima i trendovima povezanima s konceptom jedinstvenog sučelja na razini EU-a i na nacionalnoj razini kako bi se procijenila trenutačna situacija s kojom se suočavaju uprave i gospodarski subjekti te njezini izgledi za budućnost. Među ostalim, bliskom suradnjom projektna skupina utvrdila je definiciju problema te ciljeve i opcije politike iznesene u okviru izvješća o procjeni učinka.

Provedene su opsežne javne i ciljane aktivnosti savjetovanja, a podaci su uneseni u izvješće o procjeni učinka. Javno savjetovanje pokrenuto je 9. listopada 2018. i trajalo je do 17. siječnja 2019. Upitnik je bio dostupan na internetu na svim službenim jezicima EU-a i sastojao se od 24 pitanja o profilima ispitanika, iskustvima u prekograničnim operacijama i mišljenjima o mogućim mjerama politike. Sažetak savjetovanja objavljen je na internetskim stranicama Europa. Savjetovanjem je utvrđena opća suglasnost o postojanju i ozbiljnosti utvrđenih problema te je pozdravljena mogućnost djelovanja EU-a za njihovo rješavanje. Primljen je ukupno 371 valjan odgovor, a većinu su činili odgovori poduzeća. Više od 90 % ispitanika smatralo je da su potencijalni ciljevi nove inicijative važni. Ispitanici očekuju da će sve predložene promjene potaknute novim djelovanjem EU-a imati vrlo pozitivne učinke na poslovne aktivnosti, posebno na smanjenje administrativnog opterećenja, jednako postupanje prema gospodarskim subjektima i borbu protiv prijevarnih aktivnosti.

Kako bi se dodatno uskladili postupci usklađivanja i olakšala trgovina, nacionalna okruženja jedinstvenog sučelja za carinu postat će jedinstveni komunikacijski kanal putem kojeg će gospodarski subjekti ispuniti odgovarajuće carinske i posebne necarinske formalnosti EU-a potrebne za stavljanje robe u carinske postupke. Tim mehanizmom za olakšavanje gospodarskim subjektima omogućit će se da na jednom mjestu podnesu carinske i necarinske podatke EU-a koje zahtijeva više tijela uključenih u carinjenje robe. To će dovesti do smanjenja udvostručavanja, skraćivanja vremena i smanjenja troškova usklađivanja za gospodarske subjekte. Necarinske formalnosti EU-a koje podliježu toj posebnoj mjeri olakšavanja podskup su sveobuhvatnih formalnosti navedenih u Prilogu, koje će Komisija utvrditi provedbenim aktima nakon procjene skupa kriterija relevantnih za olakšavanje trgovine, kao i pravne i tehničke izvedivosti. Nacionalna okruženja jedinstvenog sučelja za carinu mogu služiti i kao platforme za „usklađivanje” kontrola, pružajući rješenje za postupak „sve na jednom mjestu” u skladu s člankom 47. stavkom 1. Uredbe (EU) br. 952/2013.

Konkretnije, to uključuje: 1. stvaranje središnjeg sustava EU-a za povezivanje nacionalnih okruženja jedinstvenog sučelja za carinu i necarinske sustave EU-a, omogućivanje digitalne suradnje među regulatornim tijelima uključenima u carinjenje robe, 2. usklađivanje nacionalnih okruženja jedinstvenog sučelja i njihovih funkcionalnosti i 3. uspostavljanje posebnih pravila za digitalnu administrativnu suradnju.

Očekuje se da će se pokazatelji za praćenje, ako je to moguće, kontinuirano prikupljati putem sustava EU CSW-CERTEX. Za potrebe evaluacije sastavljat će se godišnji statistički podaci koji će se uspoređivati za uzastopne godine. Ako je moguće, upotrijebit će se usporedba s početnim stanjem koja se uzima kao trend ili prosjek za tri godine prije početka primjene.

Komisija bi do 31. prosinca 2027. i svake tri godine nakon toga Europskom parlamentu i Vijeću trebala podnijeti izvješće o funkcioniranju okruženja jedinstvenog sučelja EU-a za carinu, uključujući sveobuhvatnu evaluaciju sustava EU CSW-CERTEX. S obzirom na to da neki elementi digitalne suradnje u trenutku prve evaluacije još neće biti u potpunosti primjenjivi, naglasak će biti na analizi napretka, utvrđivanju područja koja treba poboljšati i izradi preporuka za buduće mjere. U drugoj evaluaciji slijedit će se sažetiji pristup. Komisija će ocijeniti funkcioniranje okruženja jedinstvenog sučelja EU-a za carinu s obzirom na poboljšanu digitalnu suradnju carinskih tijela i partnerskih nadležnih tijela uključenih u carinjenje robe kako bi se osigurali pojednostavnjeni postupci za gospodarske subjekte i učinkovita provedba necarinskih formalnosti EU-a.

Komisija će snositi sve troškove povezane s razvojem, integracijom i funkcioniranjem EU CSW-CERTEX-a, uključujući njegova sučelja objedinjenog s necarinskim sustavima EU-a, a države članice snosit će troškove koji se odnose na objedinjena sučelja EU CSW-CERTEX-a i nacionalna okruženja jedinstvenog sučelja za carinu. Komisija će do 31. prosinca 2027. i svake tri godine nakon toga Europskom parlamentu i Vijeću podnijeti izvješće o procjeni funkcioniranja okruženja jedinstvenog sučelja EU-a za carinu. Države članice bit će odgovorne za pružanje informacija potrebnih za izradu tog izvješća.

Svakom gospodarskom subjektu koji sudjeluje u carinskim operacijama dodjeljuje se EORI broj kao identifikacijska oznaka za sve postupke s carinskim tijelima u EU-u. Komisija održava središnji sustav EORI za pohranu i obradu podataka povezanih s EORI-jem. Kako bi se olakšala suradnja različitih tijela uključenih u postupak carinjenja robe, partnerskim nadležnim tijelima odobrit će se pristup sustavu EORI za potrebe provjere. To znači da ta tijela mogu zatražiti EORI broj gospodarskih subjekata u kontekstu svojih formalnosti i provjeriti ga u odnosu na sustav EORI.

Komisija će utvrditi okvir za usklađivanje i racionalizaciju podataka radi omogućivanja ponovne uporabe podataka koje su dostavili gospodarski subjekti u skladu s načelom „samo jednom”. Konkretnije, njime će se definirati zajednički podatkovni elementi carinske deklaracije i zahtjeva za priložene isprave te utvrditi dodatni podatkovni elementi koji se zahtijevaju samo necarinskim zakonodavstvom EU-a. Za potrebe ove Uredbe potonje će se nazivati „skup(ovi) podataka partnerskog nadležnog tijela (PNT-a)”. Podaci iz carinske deklaracije i skupovi podataka PNT-a čine integriranu deklaraciju koja sadržava sve informacije povezane s carinjenjem potrebne za obavljanje predmetnih carinskih i necarinskih formalnosti EU-a. Tim pojednostavnjenim pristupom bi se, među ostalim, moglo gospodarskim subjektima omogućiti zajedničko podnošenje svih potrebnih podataka za stavljanje robe u carinske postupke. S postupovnog stajališta i stajališta vremenskog rasporeda to se može postići u skladu s člankom 171. Uredbe (EU) br. 952/2013, kojim se omogućuje podnošenje carinske deklaracije prije podnošenja robe. Podnošenje carinske deklaracije zajedno s relevantnim skupovima podataka iz PNT-a znači da gospodarski subjekt istodobno prijavljuje robu za carinski postupak i podnosi zahtjev za potrebne priložene isprave.

U odjeljku 1. utvrđuju se pravila za razmjenu informacija koje se obrađuju u okviru EU CSW-CERTEX-a, i to za razmjenu između nacionalnih okruženja jedinstvenog sučelja za carinu i necarinskih sustava EU-a, a ta se pravila primjenjuju na sve necarinske formalnosti EU-a navedene u Prilogu. Te razmjene informacija služit će za sljedeće svrhe:

(4)Olakšavanje trgovine te sigurnost i zaštita odnose se na sva tijela uključena u postupak carinjenja robe preko granica Unije. Brzi rast međunarodne trgovine dovodi do sve veće potrebe za boljom suradnjom i koordinacijom među tim tijelima. Proces digitalizacije koji je u tijeku omogućuje učinkovitije rješavanje te situacije povezivanjem sustava carinskih tijela i partnerskih nadležnih tijela te omogućivanjem sustavne automatske razmjene informacija među njima. Trenutačni okvir za regulatorno usklađivanje stoga nije dovoljan za potporu djelotvornoj interakciji carinskih i partnerskih nadležnih tijela, čiji su sustavi i postupci fragmentirani i nepotrebni. Potpuno koordiniran i učinkovit postupak carinjenja robe zahtijeva pojednostavnjeno regulatorno okruženje Unije za međunarodnu trgovinu koje donosi dugoročne koristi Uniji i njezinim stanovnicima u svim područjima politika.

Prilog ovoj Uredbi sadržavat će popis necarinskih formalnosti EU-a potrebnih za međunarodnu trgovinu robom čiji će sustavi biti povezani s EU CSW-CERTEX-om radi razmjene informacija s nacionalnim okruženjima jedinstvenog sučelja za carinu. Taj popis sadržava necarinske sustave EU-a i mjerodavno važeće zakonodavstvo EU-a kojim se uređuju formalnosti obuhvaćene ovom Uredbom. Te će se formalnosti uključiti u okruženje jedinstvenog sučelja EU-a za carinu postupnom provedbom do 3. ožujka 2025. Prilog se može izmijeniti delegiranim aktima uz pravo na prigovor Europskog parlamenta i Vijeća.

(5)Akcijskim planom EU-a za e-upravu 2016. – 2020. utvrđenim u Komunikaciji Komisije od 19. travnja 2016. nastoji se povećati učinkovitost javnih službi uklanjanjem postojećih digitalnih prepreka, smanjenjem administrativnog opterećenja i poboljšanjem kvalitete interakcija među nacionalnim upravama. Komisija je u skladu s tom vizijom i širim aktivnostima u pojednostavnjivanju i digitalizaciji postupaka izvješćivanja za međunarodnu trgovinu robom osmislila dobrovoljni pilot-projekt za razmjenu potvrda u okviru jedinstvenog sučelja Europske unije za carinu. Tim se projektom carinskim tijelima omogućuje automatska provjera usklađenosti s ograničenim brojem necarinskih formalnosti, čime se omogućuje razmjena informacija između carinskih sustava država članica sudionica i odgovarajućih necarinskih sustava Unije koji upravljaju necarinskim formalnostima. Iako su projektom poboljšani postupci carinjenja, njegova dobrovoljna priroda jasno ograničava njegov potencijal za znatne koristi za carinska tijela, partnerska nadležna tijela i gospodarske subjekte.

(6)Kako bi se postiglo potpuno digitalno okruženje i učinkovit postupak carinjenja robe za sve stranke uključene u međunarodnu trgovinu, potrebno je utvrditi zajednička pravila za usklađeno i integrirano okruženje jedinstvenog sučelja Europske unije za carinu (okruženje jedinstvenog sučelja EU-a za carinu). To bi okruženje trebalo uključivati skup potpuno integriranih elektroničkih usluga koje se pružaju na razini Unije i nacionalnoj razini radi olakšavanja razmjene informacija i digitalne suradnje carinskih tijela i partnerskih nadležnih tijela te radi pojednostavnjivanja postupaka carinjenja robe za gospodarske subjekte. Okruženje jedinstvenog sučelja EU-a za carinu trebalo bi razviti u skladu s mogućnostima pouzdane identifikacije i autentifikacije u okviru Uredbe eIDAS i, prema potrebi, u skladu s načelom „samo jednom”, kako je ponovljeno u Uredbi o jedinstvenom digitalnom pristupniku. Za provedbu okruženja jedinstvenog sučelja EU-a za carinu potrebno je na temelju pilot-projekta uspostaviti sustav razmjene potvrda, to jest sustav razmjene potvrda u okviru jedinstvenog sučelja EU-a za carinu (EU CSW-CERTEX), kojim se povezuju nacionalna okruženja jedinstvenog sučelja za carinu i necarinski sustavi Unije koji upravljaju posebnim necarinskim formalnostima. Ujedno je potrebno uskladiti nacionalna okruženja jedinstvenog sučelja, integrirati ta okruženja u okruženje jedinstvenog sučelja EU-a za carinu te utvrditi skup pravila o digitalnoj administrativnoj suradnji u okviru okruženja jedinstvenog sučelja EU-a za carinu.

(7)Razmjenom digitalnih informacija putem EU CSW-CERTEX-a trebale bi se obuhvatiti necarinske formalnosti Unije utvrđene zakonodavstvom Unije koje su carinska tijela dužna provesti. Tim se formalnostima uvode različite obveze za uvoz, izvoz ili provoz određene robe, a njihova provjera putem carinskih kontrola ključna je za djelotvorno funkcioniranje okruženja jedinstvenog sučelja EU-a za carinu. EU CSW-CERTEX bi trebao obuhvaćati digitalizirane regulatorne formalnosti utvrđene zakonodavstvom Unije kojima upravljaju partnerska nadležna tijela u elektroničkim necarinskim sustavima Unije pohranom relevantnih informacija iz svih država članica koje su potrebne za carinjenje robe. Stoga je primjereno utvrditi necarinske formalnosti Unije koje bi trebale podlijegati digitalnoj suradnji putem EU CSW-CERTEX-a. Konkretno, EU CSW-CERTEX-om treba obuhvatiti sanitarne i fitosanitarne zahtjeve, pravila kojima se uređuje uvoz organskih proizvoda, ekološke zahtjeve u pogledu fluoriranih stakleničkih plinova i tvari koje oštećuju ozonski omotač te formalnosti povezane s uvozom kulturnih dobara.

(8)EU CSW-CERTEX-om bi se trebala olakšati razmjena informacija između nacionalnih okruženja jedinstvenog sučelja za carinu i necarinskih sustava Unije. To znači da ako gospodarski subjekt podnese carinsku deklaraciju kojom se zahtijeva ispunjavanje necarinskih formalnosti Unije, carinska tijela i partnerska nadležna tijela mogu automatski i učinkovito razmjenjivati i provjeravati informacije potrebne za postupak carinjenja. Poboljšana digitalna suradnja i koordinacija carinskih tijela i partnerskih nadležnih tijela trebala bi dovesti do integriranijih, bržih i jednostavnijih postupaka carinjenja robe bez upotrebe papirnatih isprava te do bolje provedbe i usklađenosti s necarinskim formalnostima Unije.

(9)Komisija bi trebala u suradnji s državama članicama razviti, integrirati, uvesti i održavati EU CSW-CERTEX. Kako bi se na razini Unije osigurale odgovarajuće i usklađene usluge jedinstvenog sučelja za necarinske formalnosti u Uniji, Komisija bi trebala povezati odgovarajuće necarinske sustave Unije s EU CSW-CERTEX-om. Države članice trebale bi biti odgovorne za povezivanje svojih nacionalnih okruženja jedinstvenog sučelja za carinu s EU CSW-CERTEX-om.

(10)Svakom obradom osobnih podataka u EU CSW-CERTEX-u trebala bi se olakšati razmjena informacija između nacionalnih okruženja za carinu i necarinskih sustava Unije bez ikakve pohrane podataka. Ujedno bi se, prema potrebi, podaci trebali preoblikovati radi omogućivanja razmjene informacija između obje digitalne domene. Infrastruktura informatičke tehnologije koja se upotrebljava za preoblikovanje podataka trebala bi se nalaziti u Uniji.

(11)Ovisno o vrsti necarinske formalnosti, elektroničke informacije koje se razmjenjuju putem EU CSW-CERTEX-a mogu sadržavati različite kategorije ispitanika i njihove osobne podatke potrebne za podnošenje carinske deklaracije ili podnošenje zahtjeva za priložene isprave. Carinske deklaracije mogu sadržavati osobne podatke nekoliko kategorija ispitanika, uključujući izvoznike, uvoznike, primatelje i dodatne subjekte u lancu opskrbe. Priložene isprave mogu sadržavati takve informacije o drugim kategorijama ispitanika, kao što su pošiljatelji, izvoznici, primatelji, uvoznici i nositelji odobrenja. Treća kategorija ispitanika čiji se osobni podaci mogu obrađivati u EU CSW-CERTEX-u uključuje ovlašteno osoblje carinskih tijela, partnerskih nadležnih tijela ili bilo kojeg drugog ovlaštenog tijela, kao i osoblje Komisije i svih trećih strana koje djeluju u njezino ime i uključene su u operativne aktivnosti i aktivnosti održavanja EU CSW-CERTEX-a.

(12)Ako osobne podatke obrađuju dva ili više subjekata koji zajednički određuju svrhe i načine obrade, ti bi subjekti trebali biti zajednički voditelji obrade. Budući da su Komisija i države članice odgovorni za funkcioniranje EU CSW-CERTEX-a, oni bi trebali biti zajednički voditelji obrade osobnih podataka u EU CSW-CERTEX-u u skladu s uredbama (EU) 2018/1725 i (EU) 2016/679 Europskog parlamenta i Vijeća.

(13)Povećanom digitalizacijom carinskih i necarinskih regulatornih formalnosti Unije koje se primjenjuju na međunarodnu trgovinu otvorile su se nove mogućnosti državama članicama za poboljšanje digitalne suradnje carinskih tijela i partnerskih nadležnih tijela. Kako bi ostvarilo te prioritete, nekoliko država članica počelo je razvijati okvire za nacionalna okruženja jedinstvenog sučelja za carinu. Te se inicijative znatno razlikuju ovisno o razini postojeće arhitekture carinske informacijske tehnologije, prioritetima i strukturama troškova. Stoga je potrebno od država članica zahtijevati da uspostave i vode nacionalna okruženja jedinstvenog sučelja za necarinske formalnosti Unije obuhvaćene EU CSW-CERTEX-om. Ta bi okruženja trebala činiti nacionalne sastavnice okruženja jedinstvenog sučelja EU-a za carinu, čime bi se omogućila elektronička razmjena informacija i suradnja među carinskim tijelima, partnerskim nadležnim tijelima i gospodarskim subjektima radi osiguravanja usklađenosti s carinskim zakonodavstvom i necarinskim formalnostima Unije obuhvaćenima EU CSW-CERTEX-om i njihove učinkovite provedbe. U skladu s tim ciljem, nacionalna okruženja jedinstvenog sučelja za carinu trebala bi carinskim tijelima omogućiti automatiziranu provjeru formalnosti u pogledu kojih se podaci putem EU CSW-CERTEX-a prenose iz odgovarajućeg necarinskog sustava Unije. Nacionalna okruženja jedinstvenog sučelja za carinu ujedno bi trebala omogućiti partnerskim nadležnim tijelima praćenje i kontrolu količine odobrene robe („upravljanje količinom”) koju su carinska tijela pustila u Uniju. To bi se trebalo osigurati upućivanjem potrebnih informacija o carinjenju putem EU CSW-CERTEX-a u necarinske sustave Unije. U praktičnom smislu, upravljanje količinom na razini Unije potrebno je kako bi se omogućila bolja provedba necarinskih regulatornih formalnosti automatskim i dosljednim praćenjem korištenja odobrenih količina za puštanje robe, izbjegavajući njezinu prekomjernu uporabu ili pogrešno postupanje.

(14)Kako bi se dodatno pojednostavnili postupci carinjenja robe za gospodarske subjekte, nacionalna okruženja jedinstvenog sučelja za carinu trebala bi postati jedinstveni kanal za komunikaciju s carinskim i partnerskim nadležnim tijelima. Necarinske formalnosti Unije koje podliježu toj dodatnoj mjeri olakšavanja podskup su sveobuhvatnih formalnosti obuhvaćenih EU CSW-CERTEX-om. Komisija bi trebala postupno utvrditi te formalnosti ocjenjivanjem ispunjavanja skupa kriterija relevantnih za olakšavanje trgovine, uzimajući u obzir njihovu pravnu i tehničku izvedivost. Kako bi se dodatno unaprijedilo olakšavanje trgovine, trebalo bi dopustiti upotrebu nacionalnih okruženja jedinstvenog sučelja za carinu kao platformi za koordinaciju provjera carinskih tijela i partnerskih nadležnih tijela u skladu s člankom 47. stavkom 1. Uredbe (EU) br. 952/2013.

(15)Svaka država članica trebala bi biti jedini voditelj obrade podataka koja se provodi u njezinu nacionalnom okruženju jedinstvenog sučelja za carinu. Postupci obrade podataka trebali bi se provoditi u skladu s Uredbom (EU) 2016/679. S obzirom na to da će se određeni podaci koji potječu iz nacionalnog okruženja jedinstvenog sučelja za carinu razmjenjivati s necarinskim sustavima Unije putem EU CSW-CERTEX-a, svaka država članica trebala bi imati obvezu obavješćivanja Komisiju u slučaju povrede osobnih podataka kojom se ugrožava sigurnost, povjerljivost, dostupnost ili cjelovitost osobnih podataka obrađenih u njezinu okruženju.

(16)Potpuno koordiniran postupak carinjenja robe zahtijeva postupke kojima se podupire digitalna suradnja i razmjena informacija među carinskim tijelima, partnerskim nadležnim tijelima i gospodarskim subjektima kako bi se ispunile i provele necarinske formalnosti Unije obuhvaćene EU CSW-CERTEX-om. Interoperabilnost znači sposobnost neometane provedbe tih postupaka u carinskim i necarinskim sustavima i domenama bez gubitka konteksta ili značenja razmijenjenih podataka. Kako bi se omogućila potpuno automatizirana provjera necarinskih formalnosti Unije, u EU CSW-CERTEX-u trebalo bi osigurati tehničku interoperabilnost i dosljedno značenje. Važno je uskladiti carinsku i necarinsku terminologiju kako bi se osigurali očuvanje i jasnoća razmijenjenih podataka i informacija tijekom razmjena između necarinskih sustava Unije i nacionalnih okruženja jedinstvenog sučelja za carinu. Usto, kako bi se osigurala usklađena provedba necarinskih formalnosti Unije u cijeloj Uniji, u EU CSW-CERTEX-u bi trebalo utvrditi carinske postupke za koje se mogu upotrebljavati priložene isprave na temelju upravnih odluka koje je partnersko nadležno tijelo navelo u priloženim ispravama. Iz tehničke perspektive, EU CSW-CERTEX-om bi trebalo uskladiti carinske i necarinske podatke preoblikovanjem njihova formata ili strukture prema potrebi, ali ne i mijenjanjem njihova sadržaja.

(17)S obzirom na obuhvaćene necarinske formalnosti u Uniji, EU CSW-CERTEX bi trebao služiti u nekoliko svrha. Njime bi se relevantni podaci trebali staviti na raspolaganje carinskim tijelima radi bolje provedbe necarinskih regulatornih politika Unije automatskom provjerom tih formalnosti. Usto, njime bi se relevantni podaci trebali pružiti partnerskim nadležnim tijelima radi praćenja i određivanja preostale količine odobrene robe koju carina nije otpisala pri carinjenju drugih pošiljaka. EU CSW-CERTEX-om bi se ujedno trebala podupirati i provedba načela „sve na jednom mjestu” za provedbu kontrola iz članka 47. stavka 1. Uredbe (EU) br. 952/2013 olakšavanjem integracije carinskih postupaka i necarinskih postupaka Unije za potpuno automatizirani postupak carinjenja robe. Određenim pravnim aktima Unije zahtijevaju se prijenosi podataka između nacionalnih carinskih sustava te informacijskog i komunikacijskog sustava uspostavljenog relevantnim aktom. EU CSW-CERTEX bi stoga, ako se to zahtijeva tim aktima, trebao omogućiti automatiziranu razmjenu podataka između carinskih tijela i partnerskih nadležnih tijela.

(18)Kako bi se uspostavio jedinstveni komunikacijski kanal s tijelima uključenima u carinjenje robe, nacionalna okruženja jedinstvenog sučelja za carinu trebala bi gospodarskim subjektima omogućiti dostavljanje potrebnih podataka koji se zahtijevaju carinskim zakonodavstvom i necarinskim zakonodavstvom Unije na jednom mjestu i primanje svih relevantnih informacija od uključenih tijela izravno na tom mjestu. Jedinstveni komunikacijski kanal trebao bi se upotrebljavati samo za necarinske formalnosti Unije obuhvaćene EU CSW-CERTEX-om i označene kao prikladne za dodatne mjere olakšavanja.

(19)Postoji znatno podudaranje podataka uključenih u carinsku deklaraciju i podataka uključenih u zahtjev za priložene isprave. Kako bi se omogućila ponovna uporaba podataka, čime bi se gospodarske subjekte poštedilo ponovnog dostavljanja istih podataka, potrebno je uskladiti i racionalizirati zahtjeve u pogledu podataka za carinske formalnosti i necarinske formalnosti Unije obuhvaćene EU CSW- CERTEX-om. Komisija bi stoga trebala utvrditi podatkovne elemente uključene u carinsku deklaraciju i zahtjev za priložene isprave. Ujedno bi trebala utvrditi i podatkovne elemente koji se zahtijevaju samo necarinskim zakonodavstvom Unije („skupovi podataka partnerskog nadležnog tijela (PNT-a)”). Podaci iz carinske deklaracije i skupovi podataka PNT-a trebali bi činiti integriranu deklaraciju koja uključuje sve informacije povezane s carinjenjem potrebne za obavljanje predmetnih carinskih i necarinskih formalnosti Unije obuhvaćenih EU CSW-CERTEX-om.

(20)Kako bi se gospodarskim subjektima omogućilo ispunjavanje carinskih i necarinskih formalnosti koje obuhvaćaju isto kretanje robe, nacionalnim okruženjima jedinstvenog sučelja za carinu trebalo bi gospodarskim subjektima omogućiti dostavljanje svih podataka koje zahtijeva više regulatornih tijela za stavljanje robe u carinske postupke putem integrirane deklaracije. Takve podatke trebalo bi biti moguće dostaviti zajedno s carinskom deklaracijom podnesenom prije očekivanog podnošenja robe carini, u skladu s člankom 171. Uredbe (EU) br. 952/2013.

(21)Kako bi se omogućio prijenos informacija koje su dostavili gospodarski subjekti u nacionalnim okruženjima jedinstvenog sučelja za carinu do svih predmetnih tijela, EU CSW-CERTEX-om bi trebalo omogućiti potrebnu razmjenu informacija između carinskih i necarinskih domena. Konkretno, EU CSW-CERTEX bi podatke potrebne za ispunjavanje primjenjivih necarinskih formalnosti Unije trebao primati iz nacionalnih okruženja jedinstvenog sučelja za carinu i distribuirati ih odgovarajućem necarinskom sustavu Unije. Tom bi se razmjenom partnerskim nadležnim tijelima trebalo omogućiti da preispitaju informacije proslijeđene odgovarajućim necarinskim sustavima Unije i donesu odluke o carinjenju koje bi trebalo proslijediti carinskim tijelima putem EU CSW-CERTEX-a. Carinska tijela trebala bi te informacije staviti na raspolaganje gospodarskim subjektima u nacionalnim okruženjima jedinstvenog sučelja za carinu. EORI broj trebao bi služiti kao identifikator za razmjenu i unakrsno upućivanje informacija povezanih s tim razmjenama.

(22)U skladu s člankom 9. Uredbe (EU) br. 952/2013, svakom gospodarskom subjektu koji sudjeluje u carinskim operacijama dodjeljuje se EORI broj kao identifikacijska oznaka za sve postupke koji uključuju carinska tijela u Uniji. Komisija održava središnji sustav EORI za pohranu i obradu podataka povezanih s EORI-jem. Kako bi se olakšala suradnja različitih tijela uključenih u postupak carinjenja robe, partnerska nadležna tijela trebala bi imati pristup sustavu EORI kako bi provjerila EORI broj koji mogu zatražiti od gospodarskih subjekata u kontekstu njihovih formalnosti.

(23)Bliska suradnja Komisije i država članica ključna je za koordinaciju svih aktivnosti povezanih s djelotvornim funkcioniranjem okruženja jedinstvenog sučelja EU-a za carinu. S obzirom na širok i raznolik opseg tih aktivnosti, svaka država članica mora imenovati nadležno tijelo kao nacionalnog koordinatora. Nacionalni koordinator trebao bi biti kontaktna točka za Komisiju i trebao bi promicati suradnju na nacionalnoj razini i pritom se pobrinuti za interoperabilnost sustava. Komisija bi prema potrebi trebala osigurati koordinaciju i pomoć kako bi se necarinske formalnosti Unije učinkovito provodile.

(24)Razvoj okruženja jedinstvenog sučelja EU-a za carinu podrazumijeva razne troškove provedbe. Važno je te troškove na najprikladniji način raspodijeliti između Komisije i država članica ovisno o vrsti pruženih usluga. Komisija bi trebala snositi troškove povezane s razvojem, održavanjem i radom središnje komponente jedinstvenog sučelja EU-a za carinu, EU CSW-CERTEX-a, i njegova sučelja objedinjenog s necarinskim sustavima Unije. Države članice trebale bi snositi troškove povezane sa svojom zadaćom osiguravanja sučelja objedinjenog s EU CSW-CERTEX-om te s razvojem, održavanjem i radom nacionalnih okruženja jedinstvenog sučelja za carinu.